  Майя Бывальцева Кез ёросын Вуж Гӧя но Медьма гуртъёсты герӟась 4,7 иськем сюресэз тупатъязы. Со сярысь Удмуртиысь транспортъя но сюрес возёсъя министерстволэн пресс-службаез ивортӥз. Сӥзьыл но тулыс зоръёс дыръя сюрес ветлыны луонтэм вал. Тупатъян ужъёсты куартолэзе кутскизы. Сюрес урдсысь куакъёсты коразы, ву кошкон канаваосты сузязы. Со сяна, сюресэз ӵошкытатӥзы, вуэз лэзьыны кык гумыос пуктӥзы, музъем шудон интыосын сюез воштӥзы. Выльдэм сюресэз векчиятэм изэн но луоен суро кӧльыен шобыртӥзы. Та дырылы элькунын «Опорный план дорожной деятельности» улосвыл программая вить объектъёсты тупатӥзы. Гуртлэн арез улсын Кез ёросын (Кез – Вуж Гӧя - Медьма) – Асан муниципал сюресэз выльдӥзы. Со сяна, Кез – Кулига – Карсовай сюресэз тупатъян азьланьтӥське, ужъёс 30 процентлэсь ятырлы быдэстэмын ни.  Тегъёс: Авто Кез Удмуртия сюресъёс гуртсюресъёс тупатъянужъёс  